„KADUNUD FILMIRULL“
Kas analoogkandjal film pole mitte maagiline?
Jajah.
Sulle meenuvad kindlasti vanad head ajad,
kui päevamaterjal salvestati ehtsale tselluloidile.
Mulle meeldib see teralisus.
Terad tantsivad ekraanil, isegi kui muu ei liigu.
See lihtsalt hingab, tead.
Igas kaadris on nii palju elu.
Enamik stuudiobosse ei lubaks filmilinti kasutadagi.
Vaid sellepärast, et see ei meeldi neile. Aga mina?
Ma hoian ainuisikuliselt analoogkandjal filme elus.
Iga hea režissöör Hollywoodis teab seda.
Kui tahad filmilindile salvestada, pöördud minu poole.
Minu elu teeb see kuradi raskeks. Digifilmi puhul vajutan lihtsalt nuppu.
See siin on pikk protsess.
Palju sa täna veel näha tahad?
Vaatan kõigi päevade materjali läbi, sõber.
See film, „Kõikehaarav pimedus“. Millest see üldse räägib?
Heli ma ei kuule, näen ainult pilti.
Jajah.
See on uus-noir'ilik detektiivifilm,
tegevus toimub Los Angelese päikesepaneelitehases.
Seal mängib Zac Efron, Olivia Wilde teeb režissöörina võrratut tööd.
Nad lõpetavad filmimise täna õhtul.
Jah. Kõlab nagu „Chinatowni“ plagiaat.
„Head kunstnikud laenavad, võrratud varastavad.“ Eks?
Jajah.
Võin ma sult midagi küsida?
Kas mu juuksed on imelikud?
Üritasin halli varjata ja värvisin küljed ära.
Kardan, et liiga tumedaks. See torkab silma.
Kust mina tean? Siin on kottpime. Sul on vähemalt juuksed peas.
Jah.
Halloo?
Mida?
Püha issand. Nüüd on jama majas.
- Tõsine jama. - Jah.
- Kuidas selline asi üldse juhtus? - Ei tea, aga juhtus.
Issand. Oled sa täiesti kindel?
Jah, olen Jean-Pauliga ühenduses olnud,
- terve viimase tunni. Jessas. - Ausõna, mul on raske seda uskudagi.
Nojah, no usu.
Üks filmirull on kadunud.
Kas keegi võis selle ära kaotada?
- Ei, nad arvavad, et see varastati. - Varastati?
Kes võtteplatsilt filmirulli varastaks?
Ehk on keegi vihane, kuna stuudio juht ei maksa lõpupidu kinni.
Püha issand, jälle. See on suvaline pidu.
Filmi eelarve on niigi lõhki. nüüd tahavad nad minu raha eest purjutada?
- Filmilint on väga kallis. - Sina ja su filmilint...
Ühel päeval leian sind veel filmirulli keppimas,
riist selles väikses augus.
Režissöörisõbraliku stuudio kuvand on väga oluline.
Ei. Sa tahad lihtsalt peenutseda. Keegi ei erista analoogfilmi digitaalsest.
Iga kunstnik tunneb vahe ära.
Kas iga kunstnik eristab ka
head juuksevärvi halvast?
- Jessas. Tere, Jean-Paul. - Ta on siin sees.
Sa näed välja nagu Giuliani. Ise värvisid või?
Valisin liiga tumeda värvi. Pagan.
Hall habe ja mustad juuksed. Jabur näed välja.
Kurat, oleksin pidanud helepruuni valima.
- Matt. - Tere, Olivia.
Tänu taevale, et tulid. Oled ainus, keda ma praegu usaldan.
- Aitäh sulle. - Sind ka, Sal. Tere.
Jaa, tere.
Jean-Paul rääkis just, et...
Üks eilne filmirull on kadunud. Just kuulsime.
Kaameraosakonna assistent Fred tõstis kõik kümme rulli kaubikusse,
aga labor olevat kätte saanud üheksa.
Lindi peal on see tähtis tulevahetus.
- Oi ei. - Jah.
- Ja mäletad oma kommentaari selle kohta? - Jah.
- Pange täiega. - „Pange täiega“. Just.
- Jah. Võrratu kommentaar. - Aitäh.
Ja soovitasid mul pisirolli teha.
- Jah. - Geniaalne.
- Aitäh. - Ka see on sellel rullil.
- Kurat, nalja teed või? See oli... Kurat. - Ja see oli nii hea mõte.
Aitäh, hirmus armas sinust.
Äkki unustas assistent ühe rulli autosse?
Otsisime auto läbi. Rull on ära võetud.
Oh issand. Mis sa arvad, Olivia?
Kas keegi võttemeeskonnas ihub sulle hammast?
Üritab käru keerata?
Vabandust. Selles meeskonnas?
Jah.
- Matt, nad on mu pere. - Ah soo.
Igaüks neist on üdini pühendunud selle filmi sõnumile.
Nad on palehigis rüganud. Mul pole aimugi, kes midagi sellist teeks.
- Selge. Jajah. - Sind oodatakse.
Hästi.
- Vabandust, ma... - Pole midagi.
See on hirmus pauk, isegi mulle.
Tea lihtsalt, et ka meie oleme, noh, osa sellest perekonnast
ja me Continentalis lihtsalt...
Me lahendame selle probleemi.
- Võid meile loota. - Väga tore.
Kui me rulli üles ei leia, filmime lihtsalt uuesti, eks?
Ja kindlustus korvab kõik?
Jah, no selleks
peaksime filmi kadunuks kuulutama. Seda ma praegu ei tahaks.
Las see jääb praegu saladuseks, kuni rulli ise üles leiame.
Aga kui ei leia, filmime uuesti, eks?
Jah. Ära muretse, küll leiame. Me võtame asja enda peale.
A-tiimil on veel mõned plaanid võtta jäänud.
Teeme need ära,
B-tiim teeb Hollywoodi sildi juures veel mõned kiired kaadrid
ja „Kõikehaarav pimedus“ on ametlikult purgis.
Oh issand.
Kui me rulli selleks ajaks ei leia, pean selle kadunuks kuulutama.
- Kurat. Olgu. - Oh issand.
Aitäh, et sa mind toetad, Matt.
Sa ei tea, mida see tähendab, kui stuudio boss ühtlasi ka sõber on.
Sa ei tea, mida see tähendab...
kuulda sind ütlemas, mida sa just ütlesid.
- Nägemiseni. - Aitäh sulle. Ole sa õnnistatud. Vahva.
Kuule, me peame rääkima selle Frediga, kes filmi kaubikusse pani.
Ja äkki tood meile jakid?
- Väljas on päris jahe. - Jah, vaatan kostüümilattu.
Palun too sellele tüübile müts ka. Aitäh.
- Juuste pärast? - Jah.
- Torkab niimoodi silma? - Sa näed sõge välja. Pepé Le Pew.
- Korralik prohmakas. Ma tean. - Kurat!
Continentali platsil on loojunud päike.
Algab öö, mis võib kujuneda mu elu pikimaks ja raskeimaks.
Filmirull on kaduma läinud.
Keegi ei tea, kes selle ära võttis ja miks.
Teatakse ainult, et seda pole.
Ma olen täiega paanikas.
Kõik kohad on lavasuitsu täis,
see paneb mu kurgu kipitama.
Kael ja õlad valutavad,
üritan nädalavahetusel massaaži minna.
Kellega sa räägid?
Võib tobedalt kõlada,
aga psühholoog ütles, et kui mul närv mustaks läheb,
peaksin oma mõtteid salvestama.
- Paljud teevad seda. Väga tobe tõesti. - Jajah.
Kuule, ma mõtlen aina, et asi võib olla väga, väga, väga halb.
Kui jutt meie kadunud filmilindist levima hakkab,
asuvad kõik teised stuudiod seda ära kasutama.
Iga kord, kui mõni režissöör filmilinti kasutada tahab,
keeldutakse selle juhtumi pärast.
Jah. Sinust saab mees, kes tappis analoogkandjal filmid.
Oot. Arvad tõesti, et süüdistatakse vaid mind?
- Saan selle poolest kuulsaks? Ja saangi! - Ei sa saa.
Sul on õigus. Kurat, ma ei mõelnudki sellele.
See kuradi film tuleb üles leida.
Ei tahaks sind veel rohkem närvi ajada,
aga kas Olivia hingeõhk lõhnas alkoholi järele?
Kes teda pärast sellist päeva süüdistada saaks?
Ei-ei, see oli väga veider.
Üritasin lõhna tuvastada.
Oli see Tito'se vodka? Või äkki Chopin, ta ei tarbi ju gluteeni?
Aga ei, see oli midagi muud. Mingi tõsiselt kange kraam.
Veider on hoopis see, et sa alkoholimarke lõhna järgi eristada oskad.
Ma ei räägi oma alkoholiprobleemist.
Ta käitus veidralt.
- Oli su vastu kaugelt liiga kena. - Ei olnud.
- Me oleme sõbrad, ta oli sõbralik. - Vabandust, Olivia Wilde on su sõber?
- Jah. Mis seal imelikku? - Mis sa ajad?
Mis on?
Kuulsin, et te otsite mind.
Ah sa raisk.
Kaameraosakonna assistent Fred?
Siin on liiga palju silmi ja kõrvu. Meeskonna parkla. Viie minuti pärast.
- Mis selle parklaga on? - Ta ootab meid seal, lollpea.
Ladusin kõik kümme rulli kaubikusse.
Panin kõik logisse kirja, nagu igal õhtul.
Näete?
Siin. Kümme filmirulli on kell 5.48 autosse laaditud.
Zac Efron oli kohal. Ütles tere.
Ta on alati sõbralik, olgugi et Olivia teda orjama sunnib.
Läksin kaameraautot sulgema,
tulin tagasi, viisin filmirullid kaubikuga ära.
Olgu. Kaua rullid autos ootasid?
Tean täpselt.
Märgin selle alati meeskonna grupivestluses ära.
„Kaameraosakond veereb kell 6.08 minema.“
Kaubik oli 20 minutit valveta, keegi võis rulli siis ära võtta.
Kes peale Zac Efroni veel läheduses oli?
No kõik.
Võttepäev lõppes, kaubik seisis värava kõrval.
- Kurat. Pean platsile minema. - Fred, kus asud?
Oota. Pea kinni. Kuule.
Kes veel Olivia peale viha peab? Ütlesid, et Zaci ajas ta hulluks.
- Ütlesin? - Jah.
- Ei, Olivia on tore. - Kuule!
Või noh... No vaadake.
Viimasel nädalal on ta ehtsaks Fincheriks muutunud.
Sundis Zaci tegema 40 duublit kaabu pähepanemisest.
Täitsa hull ju.
Zacil lendab varsti kaas pealt. Rääkisin juba liiga palju.
Ma ei taha oma bossi põhjata.
Lähen nüüd.
Kas võib?
- Ole hea. - Ma lähen siis.
Olgu. Jah, ta on veidrik, aga ma usun igat ta sõna.
Mina ka.
Külm öö Los Angeleses.
Olen kuradi suures segaduses.
Kes filmi varastama pidi ja miks?
Zac Efronit nähti enne filmi kadumist kaubiku juures.
Tundub, et ta vihkab Oliviat. Ehk on tema asjaga seotud?
Tean vaid, et kell on kaheksa.
Varsti pean ma filmi kadumisest teatama ja filmimeediumi igaveseks tapma.
- Lõpetasid päevikupidamise? - Käi persse. Ära mõnita mu ravi.
Ma siin mõtlesin... Kas pole veider,
et Olivia jätab mulje suurest õnnelikust perest,
aga teised peavad teda sitapeaks?
- Isegi Zac vihkab teda. - Minu arust pole veider.
Juht peab vahel kõik ennast vihkama panema, et nad parimat tööd teeksid.
- Nõme, aga ma tean seda tunnet. - Seda ma usun.
Mina kahtlustan praegu hoopis Zac Efronit.
Tundub, et ta ihub Oliviale hammast,
üritab ehk teda saboteerida. Räägime Zaciga.
Sa plaanid peategelast varguses süüdistada?
Mitte süüdistada.
Võrgutada.
Filmistaaride moosimine, nende peade sisse nägemine,
salajaste mõtete ja ihade mõistmine.
Seda ma teengi. See on mu töö.
Vaata ja õpi.
- Teda pole. Lähme. - Sisse! Uks on lahti!
Jälgi meistrit tegutsemas, sõber.
Ah sa raisk.
- Mis teoksil, tibu? - Tšau. Kuidas elad, Sal?
- Tulid võtete lõppu vaatama, jah? Lahe. - Sellest ma ilma jääda ei taha.
Ka mina ei tahaks sellest ilma jääda.
- Hei. - Minu ülemus ja semu.
Matt Remick, Zac Efron.
- Meeldiv tutvuda. - Tere, Matt. Kuidas läheb?
Pean viie pärast platsil olema. Räägime, kuni end valmis sean.
Jajah. Lase käia, aja oma asja. Anna teada, kui lipsuga abi vajad.
Kandsin sellist assistendina iga päev.
Oskan lipsu siduda, aga aitäh.
Lahe. Vahva. Kuidas võtted edenevad?
On kõik hästi? Kulgeb sujuvalt?
Saad kõigiga läbi?
Jah. Miks ei peaks saama?
Ma ei tea. Sellepärast küsingi.
Vasta ise.
Väga hästi läheb.
Tore oleks olnud ühist lõpupidu pidada,
aga see on nähtavasti liiga kulukas, mis?
Jah. Ausalt öeldes on jah.
Üritame teha nii, et raha pigem ekraanile jõuaks.
Filmilindile salvestamine on, noh, eriti kallis.
Jah. Ma möödusin enne sinu 53. aasta Corvette'ist, eks?
Jah.
Corvette'e hakatigi vist sel aastal tootma?
See on üldse kolmas. Ta ostis selle ühelt Dubai šeigilt.
Kõik jõuab tõesti ekraanile, mis?
- Jah. - Lahe.
- Esimest meeskonda kutsutakse, Zac. - Kohe tulen. Pean minema, poisid.
Vahva. Tahtsin lihtsalt...
Tahtsin läbi astuda ja su etteastet kiita.
Öelda, et sa teed võrratut tööd, igal filmirullil.
Tore, et sa rahul oled. Aitäh.
- Tänan, poisid. - Oli tore näha.
Aitäh, et meid sisse lasid.
- Äge garderoob. - Jah, aitäh sulle.
Lahe oli vaadata sind valmistumas, näha su tööprotsessi.
Jah. Väga äge oli.
- Nägudeni, Sal. - Nägudeni, tibu.
Tõmbasin ta seksika perse liistule.
Nägid silma tõmblemas, kui filmi mainisin? Ta paljastas end.
- Mis sa ajad? Seda ei juhtunud. - Juhtus. Ta käitus nii veidralt.
Ei, sina käitusid veidralt.
Ta üritas must lahti saada.
- Sest sa ei meeldi talle. - Ta ei tunnegi mind.
Ta teab, et pidu jäi sinu pärast ära. Ja ta garderoobi tungimine...
Kui ta oleks paljas olnud, saaksime ahistamissüüdistuse.
Ta oli alguses väga umbusklik.
Nagu oleks midagi varjanud.
Ma nuhin siin natuke ringi.
- Ei nuhi. - Sina valva.
- Ütle, kui keegi tuleb. - Ei lähe sisse! Oh issand.
„Kauba eest“.
EVELYN KAUBA EEST
Meelehea.
Matt, ta tuleb!
Persse. Persse.
Oh sa kurat. Oh ei. Kurat.
Zac Efron teel oma isiklikku garderoobi!
- Näen sind. - Miks sa ikka siin oled?
Miks sa võtteplatsil ei ole?
Jätsin oma isiklikud sokid jalga, aga selgus, et kaamera näeb mu jalgu.
- Võtan õiged sokid. - Jalad jäävad kaadrisse?
Kas režissöör on mingi Tarantino või?
Oleks see nii.
Oota. Kas ma võin end koos sinuga pildistada?
Hiljem pole aega, sest lõpupidu ju ei tule.
Jajah, teeme ära.
Aga ilma selle sitapea Mattita.
Jajah. Tema käigu persse.
- Olete tõesti sõbrad? - Ei, ta on täielik töll.
No väga hea.
- Olin juba mures. - Nõnda.
Jah. Vahva.
Kiire video mu tütardele?
Mees, ma pean minema. Mind oodatakse.
- Muidugi. - Kurat.
Ja ta tõuseb kõrgustesse!
Saada foto mulle ka, postitan selle ja...
Olen mõned pildid postitanud, fännid jumaldavad neid.
- Ei tea, miks. - Me armastame sind.
- Nii väga! - Mina sind ka. Nägudeni.
- Kurat, hull oled? - See läks napilt.
- Püha taevas. - Mis sul viga on?
Üritan linti leida!
- Loodan, et asi oli seda väärt. - Oligi. Seal oli terve ümbrikutäis raha.
See on ehtne meelehea!
Meelehea? On ta DJ 50ndatest?
Altkäemaks. Pistis. Tead küll.
Ilmselgelt vihkab Zac, kes ei ole üldse hea mees,
Oliviat, kes on imeline,
ja maksis kellelegi, kes filmi varastas, et Oliviale käru keerata.
Saad aru? Kellelegi Evelynile.
Evelyn...
Evelyn Dietrichson on kostüümikunstnik,
aga... Kurat, seal ta on.
Issand,
ta pistis meelehea endale kotti!
Ta võttis selle!
Ta on Zaci nurjatus võrgustikus.
- Täitsa perses. - Jälitame teda.
Võtame mu auto ja jälitame teda.
Lisame siia ühe markeri!
Jah. Võtet alga!
A-tiimi viimane stseen!
- Kurat! - A-tiim hakkab lõpetama.
Arvad, et see raha on tasu varguse eest?
Me järgneme sellele persevestile ja leiame lindi üles.
Täitsa lõpp. Zac postitas selle foto eile õhtul.
Vaata, see tüüp oli pärast võtete lõppu kohe kaubiku kõrval.
Ta nägu ma ei näe,
aga ta randmel on hiigelsuur tätoveering, nagu leekidega seitse.
Mis siis?
See on juhtlõng!
Mis sa ajad? See Zaci asi on palju kahtlasem.
Suvaline tätoveeringuga tüüp võtteplatsil...
Näita seal mõnda, kel tätoveeringut pole. Vaat see oleks kahtlane.
Kurat. A-tiim lõpetas just võtte.
B-tiim suundub Hollywoodi sildi juurde.
Kui nad seal lõpetavad, peame filmi kadumisest teatama.
Mind hakatakse süüdistama terve meediumi hävitamises.
Evelyni järel Valleysse sõites suudan mõelda vaid sellele,
millisesse vussis kaardimajja ma end mässinud olen.
Kurat. Ema helistab.
- Tšau, emps. - Tere, kullake.
- Tahtsin tere öelda. - Jah. Tere!
- On sul kiire? - Jah, olen veel tööl.
- Selge. - Jah. Räägime hiljem.
- Kallis oled. - Sina ka. Tšau.
Asi on väga kahtlane.
Mis nimelt? Ta on Smoke House'is.
- Sööb küüslaugusaia. - Kahtlane ju!
Ja veel kahtlasem on, et see sinu arust kahtlane pole.
Vaat see on kahtlane.
- Sa oled täitsa sõge. - Kurat.
- Seal ta on. - Olgu.
- Ta kohtub mingi mehega. - Tätoveeritud mehega?
- Ta andis meelehea talle. - Meelehea!
Mees annab talle kasti.
- Filmilint on seal. Sõida! - Kindel see.
- Kurat. Ta liigub. - Ta liigub.
Kui me Evelyni kannul läbi Hollywoodi sõidame,
tiksub aeg meie kahjuks.
Ja kui kell nulli jõuab, on analoogkandjal filmidel kriips peal. Igaveseks.
- Nüüd jutustad sina? - Ma ei teadnud, et vaid sina tohid.
Aga nii see on.
Näe, Evelyn läks sinna. Chateau Marmonti. Järgneme talle.
Sõida.
- Evelyn. - Jah.
- Tere. Kas saan aidata? - Tere. Jah, võtan kiirelt ühe joogi.
- Matt Remick. Aitäh. - Kahjuks on siin eraüritus.
Kedagi ei või sisse lasta.
Ei tahaks hoobelda, aga ma olen Continentali juht Matt Remick.
- Käin siin pidevalt. - Ma ei saa aidata, härra.
Olge nüüd nii kena...
Võtan ööks toa. Sobib?
Kohti ei ole kahjuks.
Selge. Aitäh.
Mida perset?
See neetud Zachary Efron.
Mees, mida kuradit Zac siin teeb?
Kokkusattumus. Filmimine lõppes, ta elab siin.
Maru kahtlane värk!
Ta on siin, Evelyn ka, filmirull on seal sees.
Peame selle üles otsima.
- Aega on vaid tund. - Jäta.
Ei, aega pole, me ei hakka Chateausse sisse murdma.
Me ei tea, kas film on sealgi.
- Ma lähen koju. - Mida?
Võtan Uberi. Anna andeks.
Me üritasime, see ei õnnestunud.
Tean, et sa armastad analoogkandjal filme, aga need on oma aja ära elanud.
Anna andeks, Matt.
Pagan.
Tšau, Matt.
KÕIKEHAARAV PIMEDUS
Aitäh küüdi eest. Viis tärni, musike.
Kurat.
Sal.
Sal valetas mulle.
Issand, ta on Zaci ja Evelyniga mestis.
Persevest selline!
Kaks pastat Bologna kastmega.
Kuule, pean selle Zac Efronile viima. Tead ta toa numbrit?
- 64. - Vahva. Aitäh.
Tõin Zac Efronile pastat.
- Persevest! Ma teadsin! - Ei.
Tegid Zaciga koostööd, et mind alandada või midagi?
Kas sa oled mu peale kade või? Oled, jah?
Mis asja?
Kas sa kannad kelneri rõivaid?
Et lõpupeole hiilida?
Maskeeringus?
Mida perset, mees?
Lõpupeole?
Sa ei raatsinud lõpupeo eest maksta, otsustasin selle salaja ise korraldada.
Sellepärast enne nii veidralt käitusidki?
Nojah. Mida ma siis tegema pidin?
Me ei tahtnud, et sa peost kuuled, kõik on su peale üsna vihased.
Sa ei meeldi kellelegi.
Ja Olivia ei tohtinud ka kuulda,
sest kõigil on temast siiber, keegi ei taha teda peole.
- Sa teadsid algusest peale? - Ei.
- Zac rääkis hotelli ees. - Miks sa mulle valetasid?
Sest mina käskisin. Kõik armastavad Sali.
Tema lõpupidu ära ei jätnud.
Sina jätsid. Aga pole midagi.
Kui sa juba tulid, võid siia jääda. Mulle sobib.
Seal oli raha täis ümbrik.
Me jälitasime Evelyni.
Tal oli kast. Ta ostis kasti.
Selle kasti või?
Jah! Mees, just nimelt selle kasti.
Mütsid. Meeskonnale. Maksin ka need ise kinni.
Ei, sina ei saa.
Olgu, no võta siis. Rahune maha, sa näed nii kuradi kurb välja.
Mida sa sealt leida lootsid?
Üks filmirull on kadunud.
Filmirull on kadunud?
- Jah. - Seepärast me siin oleme.
- Jah. - Kurat. Mis päevast?
Sellest päikesepaneelide tehase tulevahetusest.
Kurat, kas sa teed nalja või? Persse.
Täitsa perses.
See oli kõige raskem päev. Täielik õudusunenägu.
Olivia vihkas kõike peale ta enda pisirolli, mis oli tõepoolest võrratu.
Tõesti hea, auhinna vääriline.
- Kurat. Oi, kuidas ta nüüd vihastab. - Jah.
Mul on sellest filmist nii siiber.
Kordusvõtteid mu lepingus pole,
loodan, et leiate lindi, muidu on teil jama majas.
Arvasid tõesti, et tegutseksin su selja taga vaid selleks, et sind alandada?
Ausalt öeldes arvasin jah.
Mees! Mis toimub?
Ma olen ju su sõber.
Sinuga toimub midagi. Sa ei kuula mind üldse.
Kulutad miljoneid dollareid vanadele autodele,
värvid juuksed ära, nii et need habemega kokku ei sobi.
Mis toimub?
Ma nõustun kõigega, mida ütlesid.
Asi on selles kuradi töökohas, mees.
See on mu aju katki teinud või midagi.
See on palju raskem, kui ma arvasin.
Tunnen, et olen täiesti üksi, tead.
Kõik tahavad minult midagi, aga ma ei saa seda anda.
Ja selle tulemusel ei tea ma, keda usaldada võin.
Sest, noh, isegi sina valetasid mulle.
Valetasin jah ja kahetsen seda.
Zac palus seda teha ja vaatas mulle oma sinisilmadega otsa.
Ta on nii kuradi kuum ja mina olen nõrk. Ma lihtsalt... Anna andeks, et valetasin.
Anna andeks, et olen sind ignoreerinud ja üleüldse sõgedalt käitunud.
Kallis oled, poika. Tule siia.
Sina ka, poika.
Martiini sai valmis.
Olivia B-tiim peaks kohe lõpetama.
- Noh, eks rüüpame siis martiinit. - Vaata aga. Siin need on.
- Mida see sisaldab, kullake? - Grey Goose'i vodkat.
Ketel One'i hoopis.
Sa oled selles häirivalt osav.
Kahju, et seda rahaks teha ei saa.
See ajab mind hulluks,
et ma ei suuda tuvastada, millise alkoholi järele Olivia lõhnas.
Kurat, täitsa hulluks ajab.
Jessas.
Ah sa raisk.
Sina tegid seda, mees. Sina tegid.
Mida? Millest kuradist sa räägid?
Sa varastasid filmirulli.
Kuule, pätil oli samasugune tätoveering.
- Selline jah. - Selline?
- Jah. Hakka rääkima. - See on võlts.
Kõigil baikerijõugu näitlejatel on sellised.
Baikerid! Näidake tätoveeringuid.
- Mis, need on võltsid? - Jah.
Filmisime stseeni eile.
Need püsivad mitu päeva, eemaldada tuleb piiritusega.
Sa püha perse.
- Piiritus. - Mida?
See polnud Tito's, Beefeater ega Chopin.
Ta lõhnas piirituse järele.
Issand. Olivia pisiroll.
Ta mängis ju baikerit. Ka tal oli selline tätoveering.
Ja ta pesi selle maha, kui Zac oli foto postitanud.
Issand. Seepärast ta piirituse järele lõhnaski.
Täitsa perses.
Zaci sõnul ei meeldinud stseen Oliviale.
Usun, et ta varastas ja hävitas lindi, et stseen uuesti filmida,
varjates, et teeb seda oma vea pärast.
Nad filmivad veel. Jõuame ta vahele võtta.
Tõmbame ta liistule, raisk.
Põmaki. Seal ta on, kõiki käsutamas.
Kas helimehed võiksid liikuda? Äkki saate eest ära minna?
Ma näen teid silmanurgast, aga tahaksin näha pilti,
nagu, ehedas...
Poisid, oodake. Pean nendega rääkima. Üks hetk.
- Tere. Vabandust. - Tšau.
Kas uudiseid on?
- Jah. - Jah?
- Leidsite süüdlase? - Jah.
- Lindi ka? - Jah.
- Hästi. - Sina tegid seda.
Sina varastasid filmi.
- Mida? - Jah.
- Nalja teed? - Ei.
Miks ma oma filmi varastama peaksin?
Kohe räägin. Sulle ei meeldinud tulevahetuse stseen.
Zac Efron rääkis. Seepärast haisesidki piirituse järele.
Pesid tätoka maha, kui ta postitas pildi sinust kaubiku kõrval.
- Vahele jäid, sõsar. - Millest te räägite?
On see sul kaasas? Mis kotis on?
Käed eemale!
Teate...
„Head kunstnikud laenavad, võrratud varastavad.“
- Issand, milline mölakas! - Hoidke eemale!
- Käed eemale, raisk! - Kuule.
See oli kõige tähtsam võttepäev
ja ma mõistsin filmimise ajal, et stseen ei ole piisavalt võimas.
Efronil peaks olema kuulipilduja,
mitte mingi totakas väike püstol.
See oleks palju ägedam.
Nagu „Arminägu“, noh.
Aga sina... Selline kooner ei oleks mul uuesti filmida lubanud,
nii et pidin sind sundima.
Olgu. Aga me ei ole seda linti ju näinud.
- See võib võrratu olla. - Täpselt.
Jah, ja selles asi ongi.
Sa ütled, et see on täitsa hea. Aga sellest ei piisa!
- Miks see siis ikka su käes on? - Jah, miks sa seda ei hävitanud?
See minu pisiroll. Saate aru?
See on mu karjääri parim sooritus.
Kõik õnnestus lihtsalt ideaalselt. No mina ei tea.
Panin kogu selle päeva nördimuse lihtsalt selle rolli sisse
ja see oli täiesti teine tase.
Tahtsin oma etteaste salaja pärast uut võtet lindile kleepida, aga...
tundub, et see tuleb üle lindistada.
- Ei! Ära tee! - Ära mõtlegi!
- Ma pean! - Ei pea!
- Tule siia. - Ma pean!
Tule tagasi!
Ei, ma pean!
Matt, sa igavene värdjas!
Oh kurat! Persse!
Ei!
- Ei! Hoia eemale! - Tule tagasi!
Peatage ta!
Ma ei saa teda kätte. Kurat!
- Kuule! - Ei!
- Lõpeta! - Anna siia.
Kätte sain!
Sa püha perse!
Olivia? Mida...
Ei.
Jäid terveks?
Nabi ta kinni, Matt.
- Ei! - Jää seisma! Kuule! Kuula!
Sa võid stseeni uuesti filmida, turundusosakond maksab.
Kuulipilduja mõte meeldiks neile. Ausõna. Anna lihtsalt film siia.
Ma ei usu sind, Matt. Sa võid praegu kõike öelda.
Ma ei saa lasta sul oma meistriteost hävitada.
Unusta see, Olivia.
See on puhas „Chinatown“.
Lihtsalt „Chinatowni“ plagiaat!
Käi persse, Matt.
Ei!
Olivia hävitas selle kuradi filmilindi,
aga analoogkandjal filmid elavad, tänu taevale, edasi.
Me ei teavitanud rulli kadumisest kedagi.
Ma müüsin hoopis oma Corvette'i kahe miljoni eest Zac Efronile
ja maksin ümberfilmimise oma taskust kinni.
Režissöör sai, mida tahtis, sest selles linnas otsustavad nemad.
Ehe hollywoodilik lõpp.
Ilus, eks?
Tõlkinud Triin Jürimaa